**BIZOTTSÁGI ÉS NEMZETISÉGI HATÁROZATOK**

**Szombathely Megyei Jogú Város Közgyűlése 2020. február 27-i**

**ülésére, a 2. napirend tárgyalásához**

**Szombathely Megyei Jogú Város Önkormányzata 2020. évi költségvetési rendeletének megalkotása**

**43/2020. (II.24.) GJB számú határozat**

A Gazdasági és Jogi Bizottság a „Javaslat Szombathely Megyei Jogú Város Önkormányzata 2020. évi költségvetésről szóló önkormányzati rendelet megalkotására és a kapcsolódó önkormányzati rendeletek módosítására” című előterjesztést megtárgyalta, és az önkormányzat 2020. évi költségvetéséről szóló rendelet tervezetet a Közgyűlésnek elfogadásra javasolja azzal, hogy a rendelet 13. mellékletében szereplő „ELTE támogatás” előirányzat összege 190 millió Ft-ban legyen meghatározva, és az ELTE Szombathelyi Egyetemi Sportegyesület 2020. évi támogatása külön soron, 10 millió Ft összeggel szerepeljen.

**10/2020. (II.24.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „Javaslat Szombathely Megyei Jogú Város Önkormányzata 2020. évi költségvetésről szóló önkormányzati rendelet megalkotására és a kapcsolódó önkormányzati rendeletek módosítására” című előterjesztést megtárgyalta, és a határozati javaslatokat és a rendelettervezetet az előterjesztésben foglaltak szerint a Közgyűlésnek elfogadásra javasolja.

**20/2020. (II. 25.) VISB sz. határozat**

A Városstratégiai, Idegenforgalmi és Sport Bizottság „Javaslat Szombathely Megyei Jogú Város Önkormányzata 2020. évi költségvetésről szóló önkormányzati rendelet megalkotására és a kapcsolódó önkormányzati rendeletek módosítására” című előterjesztést megtárgyalta, és a rendelet-tervezetet a Közgyűlésnek elfogadásra javasolja az alábbi módosítással:

A Bizottság javasolja a Közgyűlésnek, hogy a költségvetési rendelet 13. táblájában szereplő „ELTE támogatás” előirányzat 190 M Ft legyen azzal, hogy az ELTE Szombathelyi Egyetemi Sportegyesület 2020. évi támogatása külön soron, 10 M Ft összeggel szerepeljen.

**12/2020. (II. 25.) KESzB számú határozat**

A Költségvetési Ellenőrző Szakmai Bizottság a „Javaslat Szombathely Megyei Jogú Város Önkormányzata 2020. évi költségvetésről szóló önkormányzati rendelet megalkotására és a kapcsolódó önkormányzati rendeletek módosítására” című előterjesztést megtárgyalta, és a Szombathely Megyei Jogú Város Önkormányzata 2020. évi költségvetéséről szóló önkormányzati rendelet megalkotásáról szóló rendelet tervezetet az előterjesztésben foglaltak szerint a Közgyűlésnek javasolja elfogadásra.

**12/2020.(II.25.) KOCB számú határozat**

A Kulturális, Oktatási és Civil Bizottság a „Javaslat Szombathely Megyei Jogú Város Önkormányzata 2020. évi költségvetésről szóló önkormányzati rendelet megalkotására és a kapcsolódó önkormányzati rendeletek módosítására” című előterjesztést megtárgyalta és az önkormányzat 2020. évi költségvetéséről szóló rendelet-tervezetet a Közgyűlésnek elfogadásra javasolja azzal a módosítással, hogy a rendelet-tervezet 13. számú táblázatában szereplő „ELTE támogatás” előirányzat 190 M Ft legyen, míg az ELTE Szombathelyi Sportegyesület 2020. évi támogatása külön soron, 10 M Ft összeggel szerepeljen.

**57/2020. (II. 26.) SzLB.sz. határozat**

A Szociális és Lakás Bizottság a „Javaslat Szombathely Megyei Jogú Város Önkormányzata 2020. évi költségvetéséről szóló önkormányzati rendelet megalkotására és a kapcsolódó önkormányzati rendeletek módosítására” című előterjesztést megtárgyalta. A Bizottság a rendelet-tervezetet azzal a módosítással javasolja elfogadásra a Közgyűlésnek, hogy a városfejlesztési alap kerüljön 2 M Ft-tal csökkentésre, azzal, hogy a 2 M Ft „szociális tartalék” elnevezéssel önálló soron jelenjen meg a Szociális Ágazat kiadásaiban, amely előirányzat felett a Szociális és Lakás Bizottság jogosult dönteni.

**6/2020. (II.26.) ESzB. sz. határozat**

Az Egészségügyi Szakmai Bizottság a „Javaslat Szombathely Megyei Jogú Város Önkormányzata 2020. évi költségvetéséről szóló önkormányzati rendelet megalkotására és a kapcsolódó önkormányzati rendeletek módosítására” című előterjesztést megtárgyalta, és a rendelet-tervezetet elfogadásra javasolja a Közgyűlésnek.

**A Szombathelyi Közalkalmazottak Érdekegyeztető Tanácsa** a 2020. február 24-i ülésén az oldalak egyhangú szavazatával Szombathely Megyei Jogú Város Önkormányzata 2020. évi költségvetéséről szóló önkormányzati rendeletének megalkotása tárgyában az alábbi ajánlást fogalmazta meg:

1. A Szombathelyi Közalkalmazottak Érdekegyeztető Tanácsa a „Javaslat Szombathely Megyei Jogú Város Önkormányzata 2020. évi költségvetéséről szóló rendeletének megalkotására” című előterjesztést megtárgyalta, és a Közgyűlésnek elfogadásra javasolja.
2. A SZKÉT a munkaerőhiány csökkentése érdekében az alábbiak megfontolását javasolja a Közgyűlésnek:
3. Az óvodai munkaerőhiány elkerülése érdekében magasabb juttatások, cafeteria, lakhatási támogatás, a nyári diákmunka támogatása, továbbtanulási fórum szervezése,
4. a bölcsődei munkaerőhiány elkerülése érdekében a kisgyermeknevelők bekerülése a „Szombathely visszavár” programba.

**Szombathely Megyei Jogú Város Német Önkormányzata**

**Javaslat egyetértési jog gyakorlására**

**a Szombathelyi Napsugár Óvoda és a Szombathelyi Pipitér Óvoda**

**2020. évi költségvetésének megállapításához**

**NÖ 16/2020. (II. 17.) sz. határozat**

Szombathely Megyei Jogú Város Német Önkormányzatának Képviselő-testülete megtárgyalta a Szombathelyi Napsugár Óvoda - *Sonnenstrahl Kindergarten, Steinamanger* (Szombathely, Pázmány Péter körút 26/a) és a Szombathelyi Pipitér Óvoda - *Färberkamille Kindergarten, Steinamanger* (Szombathely, Bem József u. 9/c.) 2020. évi költségvetésének megállapításával kapcsolatos előterjesztést, amely a fenntartói megkeresés alapján Szombathely Megyei Jogú Város Önkormányzata 2020. évi költségvetési rendeletének részét képezi.

A Képviselő-testület az előterjesztett javaslatban foglaltak és a nemzeti köznevelésről szóló 2011. évi CXC. törvény 84. § (9) bekezdés b) pontja alapján

**egyetértését adja**

az alapító okiratuk szerint német nemzetiségi nevelési-oktatási feladatot ténylegesen ellátó nevelési-oktatási intézmények 2020. évi költségvetésének meghatározásához.

A Képviselő-testület kéri a nemzetiségi önkormányzat elnökét, hogy az intézmények költségvetésének módosításáról szóló fenntartói megkeresés esetén gondoskodjon az egyetértési jog gyakorlásával kapcsolatos előterjesztés benyújtásáról.

A Képviselő-testület megbízza a nemzetiségi önkormányzat elnökét, hogy a határozatban foglaltakról tájékoztassa dr. Nemény András Polgármester Urat és dr. Károlyi Ákos Jegyző Urat.